L'Estatut d'autonomia de Catalunya, en el seu article 119.3 d) estableix que correspon a la Generalitat la competència exclusiva en matèria d'activitats marítimes, que inclou en tot cas, entre d'altres aspectes, la formació i les titulacions en matèria d'activitats d'esbarjo.
El mateix Estatut d'autonomia estableix en el seu article 169.6 c) que correspon a la Generalitat la competència exclusiva en matèria de transport marítim i fluvial que transcorri íntegrament per Catalunya, respectant les competències de l'Estat en marina mercant i ports, que inclou, entre d'altres, els requisits per a l'exercici de l'activitat.
Mitjançant el Reial decret 901/1995, de 2 de juny, l'Administració de l'Estat va traspassar a la Generalitat de Catalunya les funcions i els serveis en matèria d'ensenyament nauticoesportiu i subaquaticoesportiu, els quals van ser assignats al Departament d'Agricultura, Alimentació i Acció Rural pel Decret 209/1995, d'11 de juliol.
El Decret 120/1997, de 13 de maig, pel qual es reestructura l'Escola de Capacitació Nauticopesquera de Catalunya, i l'Ordre de 18 de setembre de 1995, d'assignació de funcions en matèria nauticoesportiva i subaquaticoesportiva, faculten la Direcció General de Pesca i Acció Marítima per realitzar els cursos i les convocatòries d'exàmens per a l'obtenció de títols que habilitin per a la navegació.
Mitjançant la Llei 10/2000, de 7 de juliol, d'ordenació del transport en aigües marítimes i continentals, es va introduir la regulació dels serveis de transport de mercaderies i de persones passatgeres prestats íntegrament entre ports i llocs del litoral de Catalunya, entre punts situats a les riberes dels rius que transcorren pel territori de Catalunya i el que es fa per les aigües dels llacs, les llacunes i els embassaments.
Segons la disposició final segona d'aquesta Llei, el Govern ha de regular per reglament els requisits necessaris per obtenir la titulació de patró/ona en aigües continentals que estableix l'article 7.3 i també els requisits d'obtenció de les targetes d'esbarjo establertes per aquest mateix article.
Tal com s'estableix al preàmbul d'aquesta Llei, a Catalunya, un país que tradicionalment ha viscut de cara al mar, el transport marítim, centrat essencialment en el transport de persones passatgeres amb finalitats turístiques, té una rellevància especial tant des del punt de vista cultural com del foment del turisme de qualitat, amb una clara repercussió econòmica.
En els darrers temps aquestes activitats de caràcter lúdic, que tenen les aigües com a escenari, s'han incrementat notablement i d'una forma excepcional en aigües continentals, amb la conseqüent repercussió i diversificació econòmica en unes zones tradicionalment agrícoles, la qual cosa repercuteix en noves oportunitats d'ocupació.
La Directiva 2006/123/CE, del Parlament Europeu i del Consell, de 12 de desembre de 2006, relativa als serveis en el mercat interior, determina que les normes dels estats membres no poden contenir disposicions que limitin l'accés a la prestació dels serveis dels operadors de qualsevol dels estats membres de la Unió Europea, a part de preveure una simplificació administrativa en els tràmits establerts.
Aquestes previsions s'han tingut en compte en el text del Decret i en especial a la disposició addicional primera punt 5, on es preveu que són vàlids per al govern d'embarcacions dedicades al transport de persones i mercaderies i per al govern d'embarcacions d'esbarjo en aigües continentals de Catalunya qualsevol títol o certificat equivalent emès pels òrgans competents de les comunitats autònomes de l'Estat espanyol o de qualsevol dels Estats membres de la Unió Europea.
La Llei 2/2010, de 18 de febrer, de pesca i acció marítimes, en el seu article 107 encarrega a l'Escola de Capacitació Nauticopesquera de Catalunya la realització de les actuacions regulades per la llei en matèria de formació nauticopesquera i nauticorecreativa.
Amb l'objecte doncs d'adequar les noves necessitats i demandes d'un sector en expansió, i per tal de donar compliment a la disposició final segona de la Llei 10/2000, de 7 de juliol, d'ordenació del transport en aigües marítimes i continentals;
Vist el dictamen de la Comissió Jurídica Assessora i de conformitat amb l'article 39 de la Llei 13/2008, de 5 de novembre, de la presidència de la Generalitat i del Govern, a proposta del conseller d'Agricultura, Alimentació i Acció Rural i d'acord amb el Govern,
a) L'establiment dels requisits per a l'obtenció de la titulació de patró/ona per al govern d'embarcacions dedicades al transport de persones passatgeres i mercaderies en aigües continentals que disposen de mitjans mecànics de propulsió.
b) L'establiment dels requisits per a l'obtenció de la titulació de patró/ona de navegació bàsica en aigües continentals.
c) L'habilitació temporal per al govern d'embarcacions d'esbarjo de lloguer en aigües continentals.
El règim establert en aquest Decret s'entén sens perjudici de les autoritzacions que expedeix l'òrgan competent en matèria de ports i transports, d'acord amb el que estableix la normativa vigent en matèria d'ordenació del transport en aigües marítimes i continentals, i sens perjudici de les atribucions que corresponen a l'administració hidràulica d'acord amb el que estableix la normativa vigent en matèria d'aigües.
Queden excloses de l'àmbit d'aplicació d'aquest Decret les embarcacions d'eslora inferior a 4 metres, en cas d'embarcacions a motor, i d'eslora inferior a 5 metres, si són de vela.
Així mateix no es requereix estar en disposició de les titulacions establertes en aquest Decret per a la realització de les activitats de preparació i participació en competicions oficials, tant de vela com de motonàutica.
A efectes del present Decret s'estableixen les següents definicions:
a) Transport de persones passatgeres: transport dedicat a realitzar el desplaçament de persones i, si s'escau, dels seus equipatges en vaixells adaptats a aquesta finalitat.
b) Transport de mercaderies: transport en vaixells dedicats al desplaçament de béns de qualsevol tipus, sens perjudici que també puguin traslladar persones.
c) Embarcació de transport: embarcació civil utilitzada per al desplaçament de mercaderies o persones passatgeres.
d) Embarcació d'esbarjo: embarcació de qualsevol tipus, amb independència del seu mitjà de propulsió, destinada a finalitats esportives o de lleure d'interès particular, amb una eslora màxima de 12 metres.
e) Navegació bàsica: navegació que es realitza en aigües continentals amb finalitat d'esbarjo en embarcacions de fins a 12 metres d'eslora no destinades a transport.
El certificat mèdic previst als capítols 2 i 3 ha de referir-se a l'aptitud psicofísica de la persona interessada d'acord amb els requisits exigits per a l'expedició del permís de conduir, i són aplicables les equivalències que s'estableixen a l'annex I.
Patró/ona d'embarcacions dedicades al transport de persones passatgeres i mercaderies en aigües continentals
Atribucions del títol de patró/ona d'embarcacions dedicades al transport de persones passatgeres i mercaderies en aigües continentals.
El títol de patró/ona faculta per a la prestació del servei de transport d'un màxim de 150 persones passatgeres o de la corresponent càrrega autoritzada de mercaderies segons el tipus d'embarcació.
Aquest títol permet exercir simultàniament el comandament de l'embarcació i el manteniment dels motors de l'embarcació i màquines auxiliars, sempre que ho permetin les característiques de l'embarcació i la potència propulsora no superi els 375 kW en un sol motor, o el doble en dos o més motors.
Condicions per a l'obtenció del títol de patró/ona d'embarcacions dedicades al transport de persones passatgeres i mercaderies en aigües continentals
Per a l'obtenció del títol és necessari complir les condicions següents:
d) Haver superat les proves corresponents, consistents en un examen teòric i pràctiques de seguretat i navegació, el contingut dels quals es detalla a l'annex 2, o haver superat el curs específic impartit per la direcció general competent en matèria de pesca i acció marítima o per altres organismes, entitats o centres, en els termes que estableix l'article següent.
Els exàmens per a l'obtenció del títol són convocats per la direcció general competent en matèria de pesca i acció marítima mitjançant resolució.
Per a la realització de les pràctiques de seguretat i navegació s'ha d'haver superat l'examen teòric, excepte en el cas dels cursos impartits per l'Escola de Capacitació Nauticopesquera de Catalunya.
Cursos per a l'obtenció del títol de patró/ona d'embarcacions dedicades al transport de persones passatgeres i mercaderies en aigües continentals
La direcció general competent en matèria de pesca i acció marítima, mitjançant l'Escola de Capacitació Nauticopesquera de Catalunya, imparteix els cursos per a l'obtenció d'aquest títol segons s'estableix a la programació de formació de l'Escola.
La seva durada mínima és de 150 hores, de les quals 110 hores corresponen a la part teòrica i 40 a la part pràctica.
La superació dels cursos impartits per l'Escola de Capacitació Nauticopesquera de Catalunya s'acredita mitjançant el certificat expedit per l'Escola.
Aquests cursos els poden impartir també altres organismes, entitats o centres, sempre que hagin estat objecte de comunicació prèvia a la direcció general competent en matèria de pesca i acció marítima, a efectes que aquesta efectuï el control corresponent.
En aquest supòsit, les persones alumnes s'han de presentar igualment a l'examen teòric previst en l'article 4.2.
Correspon al departament competent en matèria de pesca i acció marítima determinar les característiques i condicions que han de tenir els organismes, entitats o centres que vulguin impartir-los, i la forma d'acreditació de la realització dels cursos per part de les persones interessades.
Així mateix, li correspon dur a terme les mesures d'acció positiva d'informació, orientació, motivació, assessorament o d'altres procediments que facilitin i fomentin la presència de les dones en aquesta formació.
Targeta d'identitat professional nàutica
Un cop superat l'examen teòric, les pràctiques de seguretat i navegació o els cursos impartits per l'Escola de Capacitació Nauticopesquera de Catalunya, el departament competent en matèria de pesca i acció marítima expedeix, a petició de la persona interessada, la targeta d'identitat professional nàutica de patró/ona d'embarcacions dedicades al transport de persones passatgeres i mercaderies en aigües continentals, la qual acredita aquesta titulació.
La targeta de patró/ona d'embarcacions dedicades al transport de persones passatgeres i mercaderies en aigües continentals té validesa fins que el/la titular assoleixi l'edat de 50 anys.
Aquesta validesa resta condicionada al fet que cada 2 anys la persona interessada presenti davant la direcció general competent en matèria de pesca i acció marítima el certificat mèdic d'acord amb l'annex 1.
A partir de l'edat de 50 anys la persona interessada ha de renovar la targeta cada 5 anys.
La renovació de la targeta no eximeix la persona interessada de seguir presentant cada 2 anys davant la direcció general competent en matèria de pesca i acció marítima el certificat mèdic d'acord amb l'annex 1.
Patró/ona de navegació bàsica en aigües continentals
Atribucions del títol de patró/ona de navegació bàsica en aigües continentals
Aquest títol de patró/ona faculta per al govern d'embarcacions d'esbarjo de fins a 12 metres d'eslora i la potència de motor establerta per la corresponent autorització de construcció, quan es tracti d'embarcacions propulsades a motor.
Condicions per a l'obtenció del títol de patró/ona de navegació bàsica en aigües continentals
Per a l'obtenció del títol de patró/ona és necessari complir les condicions següents:
a) Tenir complerts els 18 anys d'edat o 16 anys amb el consentiment del pare o de la mare, del tutor o la tutora.
d) Haver superat els exàmens teòric i pràctic corresponents, d'acord amb el que s'estableix a l'annex 3.
Els exàmens per a l'obtenció de la titulació són convocats per la direcció general competent en matèria de pesca i acció marítima mitjançant resolució.
L'Escola de Capacitació Nauticopesquera de Catalunya pot organitzar cursos per a la superació d'aquests exàmens, sens perjudici que també puguin impartir-los els organismes, entitats, federacions o centres que compleixin les característiques i condicions que estableixi el departament competent en matèria de pesca i acció marítima, que alhora estableix també la forma d'acreditació de la realització dels cursos per part de les persones interessades.
Targeta d'identitat de patró/ona de navegació bàsica en aigües
Un cop superats els exàmens teòric i pràctic el departament competent en matèria de pesca i acció marítima expedeix, a petició de la persona interessada, la targeta d'identitat de patró/ona de navegació bàsica en aigües continentals, la qual acredita aquesta titulació.
La targeta de patró/ona de navegació bàsica en aigües continentals té una validesa de 10 anys i és renovable pel mateix període.
Habilitació per al govern d'embarcacions d'esbarjo de lloguer en aigües continentals
Habilitació per al govern d'embarcacions d'esbarjo en aigües continentals
El govern d'embarcacions d'esbarjo de lloguer en aigües continentals per part de persones que no disposen del títol establert al capítol anterior requereix disposar d'una habilitació expedida per l'empresa dedicada al lloguer de l'embarcació, un cop superat el test i complimentats els tràmits que s'estableixen a l'article 11.
Aquesta habilitació permet únicament el govern d'embarcacions d'esbarjo de lloguer d'un màxim de 12 metres d'eslora i capacitat màxima per a 12 persones, en les aigües continentals i fluvials que es determinen a l'efecte en l'habilitació.
L'habilitació té una validesa d'un any des de la signatura del document de conformitat amb el previst a l'article 12.2).
Els titulars de les empreses que vulguin llogar embarcacions d'esbarjo d'aquestes condicions han de disposar de monitors/es que com a mínim disposin del títol de patró/ona d'embarcacions dedicades al transport de persones passatgeres i mercaderies en aigües continentals, els quals es responsabilitzen de la instrucció de la persona que vulgui exercir el govern de l'embarcació.
Correspon al departament competent en matèria de pesca i acció marítima establir el nombre mínim de monitors/es de l'empresa en proporció al nombre d'embarcacions d'esbarjo que aquesta tingui operatives.
L'obtenció de l'habilitació no eximeix del compliment dels requisits que estableixi la normativa sectorial que resulti d'aplicació.
Condicions per a l'obtenció de l'habilitació
Per a l'obtenció de l'habilitació és necessari complir les condicions següents:
b) Disposar de certificat mèdic d'acord amb el que s'estableix a l'annex 1.
c) Superar el corresponent test que determina la direcció general competent en matèria de pesca i acció marítima en funció de la zona de navegació, el contingut del qual s'estableix a l'annex 4.
Aquest test es pot fer telemàticament i té una validesa d'un any des de la seva superació.
d) Ser instruït/da pel/per la monitor/a de l'empresa de lloguer dins el període de vigència del test.
e) Signar el document de conformitat establert a l'article 12.2.
El/la monitor/a de l'empresa és responsable de la instrucció de la persona que vulgui exercir el govern de l'embarcació i està obligat/da a:
a) Verificar que la persona interessada té complerts els 18 anys d'edat i que disposa de certificat mèdic d'acord amb el que s'estableix a l'annex 1.
b) Verificar que no fa més d'un any des de la superació del test.
c) Lliurar a la persona interessada la documentació següent:
Procediment d'arrencada del motor.
Procediment d'aturada del motor.
Situació dels dispositius de seguretat i salvament i forma d'utilitzar-los (salvavides, extintors, etc.)
d) Instruir la persona interessada a bord del vaixell dels procediments relacionats a la lletra anterior.
La signatura de conformitat del document establert a l'annex 5 per part de la persona interessada i del monitor/a instructor/a, dóna lloc a l'habilitació.
Les persones que estiguin en possessió de les titulacions establertes a la normativa vigent de patró/ona de trànsit interior; portuari/ària; de cabotatge; major de cabotatge; de litoral; d'altura; local de pesca; costaner/a polivalent; de pesca local; de segona classe de pesca litoral; de primera classe de pesca litoral; de pesca d'altura i capità/na de pesca; persona pilot de primera o segona de la marina mercant i capità/na de la marina mercant, poden sol·licitar la convalidació per la de patró/na d'embarcacions dedicades al transport de persones i mercaderies en aigües continentals.
També poden sol·licitar aquesta convalidació les persones que estiguin en possessió de les titulacions acadèmiques de diplomat/ada en Navegació Marítima i llicenciat/ada en Nàutica i Transport Marítim.
Les persones que estiguin en possessió de certificats d'examen amb la totalitat de les assignatures superades de qualsevol de les titulacions anteriors poden accedir a la titulació de patró/ona d'embarcacions dedicades al transport de persones i mercaderies en aigües continentals mitjançant la realització de les pràctiques de seguretat i navegació.
Per al govern d'embarcacions d'esbarjo en aigües continentals i fluvials seran vàlides les titulacions establertes en l'Ordre FOM/3200/2007, de 26 d'octubre, per la qual es regulen les condicions per al govern d'embarcacions d'esbarjo.
Són vàlids per al govern d'embarcacions dedicades al transport de persones passatgeres i mercaderies i per al govern d'embarcacions d'esbarjo en aigües continentals de Catalunya qualsevol títol o certificat equivalent emès pels òrgans competents de les comunitats autònomes de l'Estat espanyol o de qualsevol dels Estats membres de la Unió Europea.
Es crea, adscrit al departament competent en matèria de pesca i acció marítima, el fitxer de dades de persones assistents a cursos, matriculades a exàmens i sol·licitants de títols, habilitacions, renovacions i convalidacions tramitats per l'Escola de Capacitació Nauticopesquera de Catalunya, amb el contingut que preveu l'article 20 de la Llei orgànica 15/1999, de 13 de desembre, de protecció de dades de caràcter personal, i que es detalla a l'annex 6.
Aquestes dades inclouen sistemàticament la variable sexe per tal de facilitar els estudis científics, estadístics i informes de gènere, d'acord amb la normativa vigent sobre aquesta matèria.
—1 Per resolució de la direcció general competent en matèria de pesca i acció marítima s'estableixen les característiques i el contingut de les targetes identificatives establertes als articles 6 i 9.
—2 Es faculta el conseller o la consellera competent en matèria de pesca i acció marítima per adoptar les disposicions necessàries per al desplegament i l'execució d'aquest Decret d'acord amb el que estableixen els articles 5.3, 8.3 i 10.3.
Barcelona, 20 de juliol de 2010
En la tramitació de la sol·licitud i renovació del títol de patró/ona d'embarcacions dedicades al transport de persones passatgeres i mercaderies en aigües continentals el certificat mèdic és l'equivalent al del permís de conduir tipus D.
En la tramitació de la sol·licitud i renovació del títol de patró/ona de navegació bàsica en aigües continentals i de l'habilitació per al govern d'embarcacions de lloguer en aigües continentals el certificat mèdic és l'equivalent al permís de conduir tipus B i es pot substituir per la presentació d'una fotocòpia del permís de conduir d'aquesta categoria.
Capacitats, continguts dels cursos i pràctiques per a l'obtenció del títol de patró/ona d'embarcacions dedicades al transport de persones passatgeres i mercaderies en aigües continentals
A. Capacitats que han d'assolir les persones aspirants a patró/ona d'embarcacions dedicades al transport de persones passatgeres i mercaderies en aigües continentals.
a) Navegació: planificar i dirigir la navegació per aigües continentals i determinar la situació del vaixell.
Realitzar una guàrdia de navegació segura.
Maniobrar el vaixell i operar la màquina propulsora.
b) Manipular i estibar la càrrega: vigilar l'embarcament, estiba, trincat i desembarcament de la càrrega mantenint les degudes cures durant la navegació.
c) Control i funcionament del vaixell i cura de les persones a bord.
d) Garantir el compliment de les prescripcions sobre prevenció de la contaminació.
e) Mantenir la navegabilitat del vaixell.
f) Prevenir, controlar i aplicar tècniques de lluita contra incendis a bord.
g) Operar i utilitzar els dispositius de salvament.
i) Vigilar el compliment de les prescripcions legislatives.
1.1 Característiques de les aigües continentals de Catalunya.
1.2 Navegació en aigües continentals segons les condicions de seguretat pròpies de la zona.
Limitació de la relació entre la sonda i el calat de l'embarcació.
Canvis de sonda als cursos dels rius.
1.4 Navegació costanera bàsica.
1.5 Normes per a la realització de la guàrdia de navegació.
1.6 Comunicacions amb emissor/receptor VHF.
2.1 Procediments de: fondejar, llevar i amarrar a un mort, atracament i desatracament.
2.2 Procediments per abarloar-se a un altra embarcació; donar i prendre remolc.
2.3 El Reglament Internacional per a la prevenció dels abordatges.
2.4 Codi europeu de les vies de navegació interior CEVNI.
2.7 Varada involuntària i voluntària: operacions a realitzar per a sortir-ne.
3.1 Actuació en situacions d'emergència.
3.1.2 Actuació en cas de persona a l'aigua.
3.1.4 Abandonament del vaixell.
3.1.6 Lluita i prevenció contra la contaminació.
3.2 Precaucions amb persones banyistes, bussejadors/es i altres embarcacions menors.
3.3 Protocols de primers auxilis; atenció de persones accidentades i malaltes.
Tractament i reanimació: respiració boca a boca i massatge cardíac.
4.1 Principis fonamentals de la construcció d'embarcacions en relació amb la seguretat dels/de les persones passatgeres, de la tripulació i de l'embarcació.
4.2 Coneixement elemental de la Directiva 2006/1987, de 12 de desembre, per la qual s'estableixen les prescripcions tècniques dels vaixells de la navegació interior.
4.3 Estabilitat i flotabilitat del vaixell.
4.4 Planificació i estiba de la càrrega, provisions, subministraments o pertrets.
4.5 Nocions del efecte d'aigües poc profundes (efecte squat).
4.6 Precaucions per no perdre la flotabilitat de l'embarcació.
5.1 Normes laborals, de seguretat, de salut i d'higiene a bord.
5.2 Regulació de l'activitat de la navegació en aigües continentals i fluvials.
5.3 Gestió dels despatxos, enrolaments, certificats, etc.
6.1 Precaucions que cal adoptar en utilitzar combustibles per tal d'evitar pèrdues i vessaments.
6.2 Conseqüència de les pèrdues de combustible.
6.3 Influència i conseqüències que en el medi poden representar l'explotació del vaixell i el transport per aigües continentals i fluvials i la manipulació de substàncies contaminants.
6.4 Efecte de la contaminació accidental o operacional del medi.
6.5 Procediments bàsics de protecció ambiental.
6.6 Necessitat de l'ús de mètodes i materials no contaminants en el manteniment del vaixell.
6.7 Navegació respectuosa amb la flora i la fauna del medi fluvial.
6.8 Normativa internacional, nacional i autonòmica sobre medi ambient.
7.1 Funcionament i operació de les màquines principals.
7.2 Manteniment bàsic dels motors i maquinària auxiliar.
C. Pràctiques de seguretat i navegació
Les pràctiques de seguretat i navegació estaran relacionades amb les capacitats i continguts indicats en les lletres A i B d'aquest annex i tindran una durada mínima de 40 hores.
Capacitats i continguts per a l'obtenció del títol de patró/ona de navegació bàsica en aigües continentals
A. Capacitats que han d'assolir les persones aspirants a patró/ona de navegació bàsica en aigües continentals
a) Coneixement de les publicacions nàutiques.
b) Capacitat per a posar en pràctica coneixements nàutics.
c) Conducta davant de circumstàncies especials.
B. Continguts sobre els que es basen els exàmens teòric i pràctic
Coneixement de les publicacions nàutiques:
1.1 Coneixement de la regulació CEVNI (European Code for Inland Waterways).
Capacitat per posar en pràctica coneixements nàutics:
2.1 Coneixement general de l'embarcació; utilització de l'equip de seguretat i ús de la màquina i/o veles.
2.2 Operar l'embarcació sota l'efecte del vent, corrent, interacció i limitació de la relació entre la sonda i el calat de l'embarcació.
2.3 Canvis de sonda als cursos dels rius.
2.4 Conducta davant d'una trobada o avançament amb respecte d'una altra embarcació.
2.5 Fondeig o amarrament de l'embarcació sota qualsevol tipus de condicions.
2.7 Coneixement general de les condicions meteorològiques.
2.8 Coneixement general de la navegació, en particular fixant la posició i decidint un rumb segur.
2.9 Coneixement general de la navegació a vela.
Conducta davant de circumstàncies especials:
3.1 Principis de la prevenció d'accidents.
3.2 Actuació en cas d'abordatge, fallada de la màquina, varada incloent el segellat d'una pèrdua o vessament, assistència en cas d'emergència.
3.3 Utilització de dispositius i equipament de salvament.
3.4 Prevenció d'incendis i lluita contra el foc.
3.5 Prevenció de la contaminació de l'aigua.
Contingut sobre el que es basa el test necessari per a l'habilitació temporal per al govern d'embarcacions d'esbarjo de lloguer en aigües continentals
Parts principals de l'embarcació.
Efectes del vent i la corrent sobre l'embarcació.
Situacions habituals en la navegació continental regulades pel Reglament Internacional per a la prevenció dels abordatges.
Prevenció de la contaminació de l'aigua.
Principals dispositius de seguretat i salvament a bord.
Normes i procediments durant la navegació i utilització d'embarcacions de lloguer en aigües continentals.
Document de conformitat de la instrucció per al govern d'embarcacions d'esbarjo de lloguer en aigües continentals
El senyor/La senyora (...), amb DNI/Tarja de residència/passaport (...), de nacionalitat (...),
Que l'empresa de lloguer (...), mitjançant el monitor/a instructor/a (nom, cognoms i DNI) m'ha lliurat la documentació següent:
Procediment d'arrencada i aturada del motor.
Situació dels dispositius de seguretat i salvament i forma d'utilitzar-los (salvavides, extintors, etc.).
Que he estat instruït/da per part del/de la monitor/a esmentat/da a l'encapçalament en relació amb els procediments indicats anteriorment per a la navegació i utilització de l'embarcació.
D'acord amb el que disposa l'article 5 de la Llei orgànica 15/1999, de 13 de desembre, de protecció de dades de caràcter personal, les dades de caràcter personal de les persones que signen aquest escrit s'incorporen en el fitxer de dades de caràcter personal de l'Escola de Capacitació Nauticopesquera de Catalunya, amb seu al Carrer Mediterrani, núm. 2, CP 43860 l'Ametlla de Mar.
Les persones interessades poden exercitar en qualsevol moment els drets d'accés, rectificació, cancel·lació o oposició en els termes que preveu la Llei esmentada.
Gestió de dades de les persones assistents a cursos, matriculades a exàmens i sol·licitants de títols o targetes, habilitacions, renovacions i convalidacions tramitats per l'Escola de Capacitació Nauticopesquera de Catalunya
Gestió i control de les dades relatives a les persones assistents a cursos, matriculades a exàmens i persones sol·licitants de títols o targetes, habilitacions, renovacions i convalidacions tramitats per l'Escola de Capacitació Nauticopesquera de Catalunya.
Elaboració d'estudis científics, estadístics i informes de gènere.
Persones i col·lectius interessats o obligats a subministrar dades
Persones que poden rebre cursos formatius o presentar-se a exàmens lliures; persones sol·licitants de títols de patró/ona d'embarcacions dedicades al transport de persones passatgeres i mercaderies i de patró/ona de navegació bàsica en aigües continentals; pare, mare o tutor/a dels menors, quan s'escaigui; persones sol·licitants de l'habilitació per al govern d'embarcacions d'esbarjo de lloguer en aigües continentals; monitors/es instructors/es i persones sol·licitants de renovacions de targetes i convalidacions de títols.
Procediment de recollida de dades
Les dades s'obtenen en suport paper o en suport electrònic de la persona interessada.
A través de la persona interessada, entitats, organismes i centres formatius i, si s'escau, de terceres persones que puguin veure's afectades per la recollida de dades personals.
Estructura bàsica del fitxer i descripció dels tipus de dades de caràcter personal.
a) Dades identificatives: nom i cognoms, DNI/NIF/NIE, passaport, nacionalitat, adreça postal i electrònica, telèfon, imatge i signatura.
b) Dades econòmiques: dades bancàries, serveis rebuts per la persona interessada.
c) Dades acadèmiques i professionals: formació i titulacions.
d) Dades de salut: certificats mèdics on s'acrediti l'aptitud per a la navegació en aigües continentals i, si s'escau, permís de conduir.
Cessions de dades de caràcter personal
Transferències internacionals de dades a països tercers
Direcció General de Pesca i Acció Marítima.
Unitats administratives per exercir els drets d'accés, rectificació, cancel·lació i oposició